Ich, Ruͤdy im Graben von ✳ Windisch, tuͦn kùnd menglichem ✳ mitt disem brieff, das ich mitt wolbedachtē muͦt durch mins nutzs
und notdurft willn̄ fùr mich und all min erbn̄, die ich zuͦ alln̄ nachgeschribnē dingen vestēklich bind, recht und redlich vˀkoͧfft
han und gib mitt disem brieff ze kouffen dem erbˀn Cuͦntzman Wirt, burgˀn ze Brugg, und sinē erbn̄ odˀ in̄haltˀ disz brieves mitt
ir wissen und willn̄ zwen mùtt kˀnengelts, inen den jerlich wolgehandelt nach zinszrecht in irn gewalt an irn kostē und
schad₎ und fùr menglichs vˀbieten, entweˀn und alle fùrwort ✳ je uff santt Martins tag zewerent und gebent, ✳ uff, von und ab
minem teil des vares ze Windisch, so ich von ✳ der Lùtinen, seliger gedëchtnùsz, ettwan̄ burgˀin ze Brugg, gekoufft han, ✳ mitt allˀ
rˀchtūg, gewonheit und zuͦgehoͤrd, als mich dˀselb teil von ✳ dˀ jetzgen̄ Lùtinen, selig, in koufs wise ankomen ist. ✳ dˀselb teil des vars
ist ouch ledig und von menglichē unansprechig, ✳ usz genomen der zins, so Cuͦntzman Wirt, voˀg₎, vor ✳ nach wisūg andrˀ sinˀ brieff
daruff hatt, ✳ und ouch fùnff schilling haller, so jerlich darab ewigˀ gùlt santt̄ Margrethn̄ gon ✳ Gebistorff gangēt. ✳ und ist
dˀ kouff beschechn̄ umb zwenunddrissig guͦtˀ, Rinschˀ guld₎, dero ich von ✳ dē egen̄ kouffer gar und gentzlich in min und minˀ erbē
nutz bezalt bin, des ich offenlich vˀgich. indem kouff ist ouch namlich bedingt, ob Cuͦntzmā Wirt, sinē erbn̄ odˀ in̄haltˀ disz
brieves als vor stàt ✳ dˀ zinsz, die zwen mùtt kˀnengeltz, fùr diszhin dheins jars uff dz zil und als vor stàt nitt bezalt wurd, ✳ den̄
mogēt sy nach je dem san̄tt Martins tag wen̄ sy wellēt mich, min erbn̄ und die obgen̄ undˀpfand und andˀ unser guͦtˀ, ob inē
an den undˀpfand₎ abgieng, mitt gericht und recht, geistlichē odˀ weltlichm̄, odˀ an gericht angriffen und bekùmbˀn mitt vˀbieten, anleyten, vˀkouffen und vˀtribn̄ als vil und lang, untz inen je dˀ vˀsessen zinsz odˀ warūb angˀffen ist mitt allē kosten
und schad₎ daruff, wie sich das dheinˀ wise fuͤgte, gangen gentzlich an irn schad₎ als vor stàt bezalt wirdt, ✳ so dick das
ze schuld₎ kumpt ungevarlich. ✳ mittsundˀ ist herin̄ bedingt, das ich noch min erbn̄ das obgen̄ undˀpfand mitt zuͦgehord
gemeinlich noch sundˀlich nitt fùro indhein andˀ wise vˀkouffē, vˀsetzen, vˀgebn̄ noch nùtzit ùberal ✳ an ✳ irn willn̄ daruff nemē
noch schlachn̄ soͤllend. ✳ den̄ wen̄ wir von ✳ dem teil gan wellend, es sye mitt vˀkouffen odˀ in andˀ wise, alldan̄ soͤllend wir
Cuͦntzman Wirt, sinen erbn̄ odˀ in̄haltˀ disz brieves als vor stàt vorab das obgen̄ ir hauptguͦt, die zwenunddrissig guld₎,
mitt alln̄ ergangnē zinsē und kosten und schad₎, ob dheinˀ daruff stuͤnd unbezalt, uszrichtē an ✳ alle fùrwort und gevˀde.
doch hatt dˀselb Cuͦntzman Wirt fùr sich und in erbn̄ odˀ in̄haltˀ disz brieves mir herin̄ die frùntsch̄ getan, das ich un̄
min erbn̄ fùrdiszhin weliches jars wir wellend uff san̄tt Martins tag odˀ viertzechn̄ tag davor odˀ nach ungevarl̄
den obgen̄ zinsz, die zwen mùtt kˀnengelts, mögēt von inē widˀkouffen und die undˀpfand ledigē ouch mitt zwenunddrissig guld₎ houptguͦts und alln̄ ergangnē zinsz untz uff den selbn̄ san̄tt Martīs tag, als dˀ widˀkouff beschicht, ergangē, ouch mitt kosten und schad₎, ob dheinˀ daruff unbezalt stuͤnd. des widˀkoufs sond sy uns gehorsam sin und den̄
uns disē brieff herusz gebn̄ an ✳ alle fùrzùg und geverd. ✳ und also entzich ich mich fùr mich und min erbn̄ disz koufs mit
den obgeñ gedingē zehand₎ Cuͦntzman Wirts und sinˀ erbn̄ odˀ in̄haltˀ disz briefs als vor stàt. ✳ ich gelob ouch, disē koͧff
und brieff und alles, so hˀan geschribn̄ ist, fùr mich und min erbn̄ war, stèt und vest zehaltē, dawidˀ niemˀ zekomēt, zeredent noch tuͦnd dheinˀ wise, sundˀ inen disz koufs mitt den obgen̄ gedingē rechtˀ wer zesind nach recht, wa, wen̄
odˀ wie dick sy des notdurftig sin werd₎. ich vˀzich mich ouch hˀùber fùr mich und min erbn̄ alles des, so uns widˀ dehein ding hˀan geschr₎ dheins wegs behelffen moͤcht, alles lutˀlich an ✳ alle geverd. ✳ des alles zewarē urkùnd, wan̄d ich,
obgen̄tˀ Ruͤdy im Grabn̄, eigen insigel nitt hab, han ich erbetten den fromē, wisen her Johansē Swertzˀ, altē schulth̄
ze Brugg, dz dˀ sin eigen insigel fùr mich und min erbn̄, ✳ im und sinē erbn̄ anschad₎, offenlich hàt gehenckt an disē brieff,
der gebn̄ ist uff donstag nach san̄tt Martins tag, nach Cristi gebùrt viertzechenhūdˀt drissig und im fùnftē jàr.